钦定古今图书集成/明伦汇编/氏族典/第601卷 > 《廖用贤尚友录》 > 夏侯婴
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯婴

按《史记夏侯婴传》：“汝阴侯夏侯婴，沛人也，为沛厩司
御，已而试补县吏，与高祖相爱。高祖为沛公，赐爵七
大夫，以婴为太仆。从攻胡陵，以胡陵降，赐婴爵五大
夫。破李由，赐爵执帛。从击章邯，赐爵执珪。从击秦军
雒阳东，赐爵封。转为滕公。项羽灭秦，立沛公为汉王，
赐婴爵列侯，号昭平侯，复为太仆。从入蜀汉，还定三”
秦。从击项籍，至彭城。项羽大破汉军，见孝惠、鲁元，载
之，而致孝惠、鲁元于丰，赐婴食祈阳。汉王立为帝，更
食汝阴剖符，世世勿绝。高祖崩，以太仆事孝惠。孝惠
帝及高后德婴之脱孝惠、鲁元于下邑之间也，乃赐
婴县北第第一，曰“近我”，以尊异之。孝惠帝崩，以太仆
事高后。高后崩，代王之来，婴以太仆与东牟侯入清
宫，废少帝，与大臣共立为《孝文》皇帝，复为太仆。八岁
卒，谥为《文侯》。